2. Erhvervshandleplan 2022 og Resultatkontrakt 2022 med Favrskov Erhverv (Åben)
Tidl. politisk behandling
Forventet sagsgang
ØK, BY
Lovgrundlag
Lov om Erhvervsfremme
SAGENS INDHOLD
Byrådet skal i denne sag tage stilling til forslag til Erhvervshandleplan 2022 samt Resultatkontrakt 2022 
mellem Favrskov Erhverv og [adresse].
Desuden orienteres Byrådet i denne sag om status på Erhvervshandleplan 2021 samt slutevalueringen af 
Resultatkontrakt 2021 med Favrskov Erhverv.
Den samlede lokale erhvervsservice i [adresse] varetages af Favrskov Erhverv og [adresse] 
Kommune i fællesskab. Favrskov Erhverv varetager den ”kommercielle” del af den lokale erhvervsservice, 
og opgaverne fremgår af en særskilt resultatkontrakt mellem foreningen og kommunen. 
Erhvervshandleplan 2022 (bilag 2) udgør den overordnede ramme for de erhvervsfremmeaktiviteter, der 
planlægges gennemført i 2022 med henblik på at udmønte de strategiske mål i Erhvervspolitik 2022 (bilag 
1). Resultatkontrakt 2022 (bilag 4) mellem Favrskov Erhverv og [adresse] indgår som en del af 
Erhvervshandleplan 2022. 
Det bemærkes, at Erhvervshandleplan 2022 skal ses i sammenhæng med sidste års handleplan for 2021. 
Det betyder, at flere af de foreslåede indsatser i planen for 2022 er en videreførelse af indsatserne fra 2021 
(bilag 3).
Favrskov Erhverv er en forening med omkring 200 virksomhedsmedlemmer, der ledes af en bestyrelse 
sammensat af fem medlemsvalgte repræsentanter. Resultatkontrakten mellem Favrskov Kommune og 
Favrskov Erhverv beskriver de forpligtigelser, som foreningen har i forhold til at levere lokal kommerciel 
erhvervsservice til iværksættere og virksomheder samt de hermed forbundne konkrete resultatmål.
Med baggrund i Byrådets beslutning i december 2020 om at revidere Erhvervspolitik 2020 og forlænge den 
frem til 2022, vil Byrådet i første halvår af 2022 blive forelagt et forslag til en tids- og procesplan for 
udarbejdelse af en ny erhvervspolitik gældende for perioden 2023-26.
VURDERING
Borgmestersekretariatet vurderer, at Favrskov Erhverv har løst den lokale erhvervsserviceopgave i 2021 
på tilfredsstillende vis, og at de opnåede resultater samlet set lever op til forventningerne i Resultatkontrakt 
2021. Heri indgår, at størstedelen af 2021 har været påvirket af corona-pandemien. Se eventuelt bilag 5 
for en nærmere beskrivelse af den gennemførte slutevaluering.
På den baggrund indstilles det, at Favrskov Erhverv i 2022 fortsætter med at varetage den lokale 
kommercielle erhvervsservice i [adresse]. I medfør heraf er der udarbejdet et udkast til 
resultatkontrakt for 2022 mellem Favrskov Erhverv og [adresse], der blandt andet indeholder 
følgende opgaver:  
Sagsnr. EMN-2020-34824
DokID: 2528765
Hannah Brandt
Byråd
21-12-2021 15:00

Vejledning af 200 lokale virksomheder og henvisning til specialiseret vejledning hos blandt andet 
Erhvervshus Midtjylland og private rådgivere.

Administration af to puljer til kompetenceløft i erhvervslivet.

Drift af to separate netværksindsatser for både de lokale butikker og netbutikker, som blandt andet 
skal bidrage til at udvikle e-handel og online markedsføring.
Vedrørende Erhvervshandleplan 2022 skal det bemærkes, at der udover den kommercielle lokale 
erhvervsservice planlægges iværksat en række initiativer som breder sig over flere af de kommunale 
forvaltningsområder. Det gælder for eksempel:

Grønne tiltag om energitjek af lokale industrivirksomheder, kompetencepulje til udarbejdelse af CO2-
regnskab, en grøn idébank med konkrete forslag til grøn omstilling i virksomhederne med videre.

Jobcentrets hjælp til rekruttering af nye ansatte og fastholdelse af medarbejdere.

Skolernes indsatser via Åben skole, kombineret 10. klassetilbud og erhvervspraktik for at motivere 
eleverne til at tage en erhvervsuddannelse.
Det bemærkes, at flere af initiativerne strækker sig over flere år, mens andre initiativer kan være forsinket 
grundet corona-nedlukningen. Det er årsagen til, at en række initiativer videreføres fra handplanen i 2021 
til 2022. 
Økonomiudvalget besluttede i januar 2020 at udsætte stillingtagen til et eventuelt udbud af den 
kommercielle lokale erhvervsservice til juni 2020. På møder i maj 2020 og igen i 2021 drøftede og aftalte 
Økonomiudvalget at udsætte beslutningen til sommeren 2022. 
Borgmestersekretariatet vurderer, at beslutningen vedrørende et udbud bør udskydes yderligere til medio 
2023. Dette begrundes dels med den nuværende coronasituation og dels i de gode resultater, som 
Favrskov Erhverv har præsteret i 2021. Endvidere vil en udskydelse til medio 2023 passe godt ind i 
implementeringen af en ny Erhvervspolitik 2023-26.
ØKONOMI
Resultatkontrakt 2022 med Favrskov Erhverv udløser inklusive pris- og lønfremskrivning en kontraktsum 
på [adresse] kr. Hertil kommer forventede udgifter på 300.000 kr. til ekstra til initiativer i Erhvervshandleplan 
2022, hvoraf de 100.000 kr. finansieres af e-handelspuljen, som Økonomiudvalget afsatte i 2018. 
Initiativerne i Erhvervshandleplan 2022 og resultatkontrakten med Favrskov Erhverv kan gennemføres 
inden for den nuværende økonomiske ramme for erhvervsområdet inklusive overførsler fra tidligere år. 
INDDRAGELSE
Flere af initiativerne i Erhvervshandleplan 2022 er udviklet sammen med Favrskov Erhverv. Ligeledes har 
der været en dialog med erhvervslivet om grøn omstilling på Grønt Fællesmøde i september 2021. 
Favrskov Kommune har ligeledes været i dialog med Favrskov Erhverv om udarbejdelsen af udkast til 
Resultatkontrakt 2022.
INDSTILLING
Kommunaldirektøren indstiller til Byrådet:
1.
At tage afrapporteringen vedrørende Erhvervshandleplan for 2021 samt slutevalueringen vedrørende 
Resultatkontrakt 2021 med Favrskov Erhverv til efterretning.
2.
At godkende Erhvervshandleplan 2022 for Favrskov Kommune.
3.
At godkende Resultatkontrakt 2022 med Favrskov Erhverv.
BESLUTNING
Økonomiudvalget, 14. december 2021:
Fraværende: Magnus Nørgaard.
Indstilles godkendt. 
Byrådet, 21. december 2021:
Fraværende: Ingen
Godkendt. 
Bilag
1.
Erhvervspolitik 2022 revideret 15. december 2020 (226784)
2.
Erhvervshandleplan 2022 [adresse] (2492491)
3.
Afrapportering Erhvervshandleplan 2021 (2533765)
4.
Resultatkontrakt 2022 Favrskov Erhverv og Favrskov Kommune (2508805)
5.
Slutevaluering 2021 Favrskov Erhverv (2528098)
